
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/1/2026 8726200071 18. 02. 2026 JUDr. Dagmar Soliarová ECLI:SK:OSPP:2026:8726200071.3
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Dagmar Soliarová, vo veci navrhovateľky/manželky: A. B., C. B., nar. XX.XX.XXXX, bytom C. XXXX/X, D., právne zastúpená: Mgr. Lucia Lorenčíková, advokátka so sídlom Murgašova 86/1, Poprad, proti odporcovi/ manželovi, ktorý návrh na rozvod manželstva nepodal: B. B., C. B., nar. XX.XX.XXXX, bytom C. XXXX/X, D., právne zastúpený: Advokátska kancelária – JUDr. Beáta Kolcunová, so sídlom Hraničná 12, Poprad, v konaní o rozvod manželstva spojený s úpravou rodičovských práv a povinností na čas po rozvode k mal. deťom: B. B., nar. XX.XX.XXXX a A. B., nar. XX.XX.XXXX, mal. deti bytom ako rodičia, mal. deti zastúpené kolíznym opatrovníkom Úradom práce, sociálnych vecí a rodiny Poprad pre toto konanie, takto rozhodol: I. Súd manželstvo účastníkov konania A. B. C. B., nar. XX.X.XXXX a B. B., nar. XX.X.XXXX uzavreté dňa XX.X.XXXX, zapísané v knihe manželstiev Matričného úradu Poprad vo zväzku XX ročník XXXX na strane 112 pod poradovým číslom 56 r o z v á d z a. II. Súd na čas po rozvode schvaľuje rodičovskú dohodu v nasledovnom znení: Z v e r u j e maloleté deti: B. B., nar. XX.XX.XXXX a A. B., nar. XX.XX.XXXX do osobnej starostlivosti matky, s tým, že obaja rodičia sú povinní a oprávnení ich zastupovať v bežných veciach a spravovať ich majetok. Otec je oprávnený sa stretávať s mal. deťmi každý párny víkend od piatku od 15:00 hod. kedy si otec deti vyzdvihne v školskom zariadení do nasledujúceho utorka do 8:00 hod. kedy mal. deti odovzdá v školskom zariadení. Z a v ä z u j e otca prispievať na výživu mal. dieťaťa: B. B., nar. XX.XX.XXXX sumou 220,- eur mesačne a na výživu mal. dieťaťa: A. B., nar. XX.XX.XXXX sumou 180,- eur mesačne, počnúc dňom právoplatnosti rozsudku o rozvode manželstva, ktoré je otec povinný platiť do rúk matky vždy do 15. dňa v mesiaci vopred. III. Žiaden z účastníkov
nemá
nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení
s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Podľa § 44 CMP, rozsudky o výživnom sú vykonateľné doručením.

